Jean Saint-Pierre

Jean Saint-Pierre, Anxuberro (Milafranga, 1884ko urtarrilaren 18a - 1951ko abenduaren 18a) lapurtar apezpikua eta euskal idazlea izan zen.

Biografia 
Larresoroko eta Baionako apaizgaitegietan apaiz-ikasketak egin ondoren, teologiakoak egin zituen Erromako Unibertsitate Gregorianoan. Bi urtez Hazparneko parroko izan ondoren, 1914an Baionako apaizgaitegiko erretore izendatu zuten. Lehen Mundu Gerran alemaniarrek atxilotu zuten. Apaizgaitegira itzuli zen gerra amaitutakoan eta Baionako seminarioan moral irakasle izendatu zuten. 1921ean Gure Herria aldizkaria sortu zuen beste lagun batzuekin batera. Baionako apezpikuaren idazkari izendatu zuten 1922. urtean, eta urte horretan bertan jaso zuen Kirikiño literatura saria. Gure Herria aldizkariko zuzendari, Eskualduna astekariko erredaktore nagusi eta Baionako katedraleko kalonje izan zen hiru urte geroago. Gorduseko apezpiku eta Kartagoko (Afrikan) artzapezpikuaren laguntzaile izendatu zuten 1930. urtean. 1937. urtean, Euskal Herrira itzuli eta erretiratu egin zen. 1937tik hil arteinoko hamalau urteak iragan zituen erretiraturik, oinaze ixilean, Milafrangako Argizabal bere etxean.

Obra 
Saint-Pierrek ehunka artikulu plazaratu zituen eta haiek bilduta bi liburu argitaratu ziren, idazlea hil eta gero:
 Les meilleures pages de Mgr Saint Pierre, Piarres Xarritonen edizioa. Baiona: Imprimerie Le Courrier, 1952, 330 or.
 14eko Gerla Handia, Piarres Xarritonen edizioa, Ibaizabal, 1998, 268 or. ISBN: 84-835-213-9.

Erreferentziak

Kanpo estekak 
  Jean Saint-Pierre literaturaren zubitegian

Lapurdiko idazleak
Euskal Herriko apezpikuak
Euskaltzainak
Milafrangarrak
Eusko Ikaskuntzako kideak
Euskal Herriko kazetariak
Euskal idazleak
Ibaizabal argitaletxearen liburuak
Euskarazko saiakeragileak
Milafrangan hildakoak